cyanic-selkie/wikianc huggingface dataset:
Narva hüdroelektrijaam
pisi|Narva hüdroelektrijaam, 2009 Narva hüdroelektrijaam on hüdroelektrijaam, mis asub Narva jõel Narva ja Jaanilinna vahel. Kuulub Venemaale. Omanik OAO "TGK-1".
Elektrijaam alustas tööd 1955. aastal. Võimsus 125 MW (170 mln hj).
Karvane lipphernes
Karvane lipphernes (Oxytropis pilosa) on rohttaim liblikõieliste sugukonnast lippherne perekonnast.
Johannes Hau
Johannes Hau (10. aprill 1771 Flensburg – 3. august 1838 Tallinn) oli baltisaksa maalikunstnik.
1795. aastal kolis Johannes Hau Tallinna ja omandas Kanuti gildi maalermeistri kutse. 1806. aastal valiti Hau gildi vanemaks ja 1818. aastast kuni elu lõpuni oli ta Kanuti gildi oldermann.
Johannes Hau väikesemõõdulised guaššmaalid olid väga soositud Tallinna supelasutusi külastavate Peterburist pärit kõrgest soost külaliste hulgas. 1823. korraldas ettevõtlik kunstnik oma kodus Karja tänavas näituse Tallinna ümbruse vaadetest, mis oli ühtlasi üks esimesi isikunäitusi Tallinnas.
Johannes Hau maalis veduutgraafikas Tallinna vaateid.
Eesti Kunstimuuseumi kollektsiooni kuulub Karl Johann Emanuel von Ungern-Sternbergi 1807. aastal maalitud Johannes Hau portree.
Isiklikku
Johannes Hau oli Woldemar Hau ja Eduard Hau isa.
Seapähkel
Seapähkel (Lathyrus tuberosus) on seaherne perekonda kuuluv taimeliik.
Taimed on juuremugulatega. Varred tiivutud. Piklikeliptilised lehekesed on 2–5 cm pikkad ja 8–15 mm laiad, tömbid ja ogatipuga. Punased või roosad õied on 3–10 kaupa kobarais.
Eestis esineb harva, tulnukana põldudel ja elamute ümbruses.
Astana palee
Astana palee oli ajalooliselt 1878. aastast saadik Sulu sultanaadi valitseja ametlik residents. Palee asus Sulu saarel.
Reka jõgi
Reka on jõgi Horvaatias ja Sloveenias. Jõgi voolab läbi Karsti platoo. Jõe maapealse osa pikkus on 54 km (sellest Lätis 46 km) ja valgla on 365 km².
Reka algab Klane lähistelt Slovenski Snežniku mäelt merepinnast 720 meetri kõrguselt. Horvaatia aladel kannab see ka nime Vela Voda. Jõgi voolab loodesse Sloveenia territooriumile, kus see ülemjooksul kannab ka nimetust Velika voda (samatähenduslik Vela Vodaga, tähendab suurt vett). Sloveenias asuvad jõe ääres Ilirska Bistrica ja Prem. Škocjani küla lähistel merepinnast 271 meetri kõrgusel kaob Reka maa alla.
Edasi läbib jõgi Škocjani koopaid. Koobastes asub maailma suurimate hulka kuuluv maa-alune kanjon, mille jõgi on lubjakivisse uuristanud. Kanjoni lõpus on sifoon, mis ei suuda suurvee ajal kogu jõevett läbi lasta, nii võib veetase koopas tõusta enam kui 100 meetri võrra. 160 meetri sügavusel kaob jõe vesi maa-aluses järves ja edasi pole selle kulg jälgitav.
Termotöötlus
Terase protsessitermotöötlus
Terase termotöötluse, nii nagu igasuguse termotöötluse, eesmärk on metalli omaduste muutmine struktuuri muutmise teel ja see seisneb kuumutamises, seisutamises etteantud temperatuuril ja jahutamises. Termotöötlusega võib muuta nii terase mehaanilisi, tehnoloogilisi kui ka talitusomadusi. Lähtudes vastavatest temperatuuridest ning jahutuskiirusest, on terase termotöötluse põhimoodusteks :
1) lõõmutamine
2) normalisatsioon
3) karastamine
4) noolutamine
5) külmaga töötlus
Mitterauasulamite protsessitermotöötlus
Mitterauasulamite korral kasutatakse termotöötlusi eesmärgiga saada ühtlast homogeensest struktuuri, vabaneda pingetest ja rekristalliseerida. Kasutatakse põhimoodustena homogenoseerivat lõõmutust, pingetuslõõmutust ja rekristalliseerivat lõõmutust.
Tugevdav termotöötlus
3) tera peenenemine
5) faasimuutustest tingitud tugevnemine
Mitterauasulamite tugevdav termotöötlus
Sadestuskõvenemine seisneb peente osakeste tekkes, mis toimivad barjääridena dislokatsioonide liikumisel, tugevdades ja kõvendades metalli. See on põhiline tugevdava termotöötluse moodus alumiiniumi-, vase-, magneesiumi-, jt mitterauasulamite korral.
Alumiimiumisulamite termotöötluses rakendatakse karastamist ja vanandamist, ebapüsivate struktuuride ja kristalse ehituse deformatsioonidefektide kõrvaldamiseks ka lõõmutamist.
Rosenbach (Görlitz)
Rosenbach on vald Saksamaal Saksimaa Görlitzi kreisis.
Vallaosad
Bischdorf (sorbi: Biskopice), Oberbischdorf, Steinberg ja Herwigsdorf.
Õhutõrjepataljon
Õhutõrjepataljon on Eesti kaitseväe maaväe õhutõrjeväeosa (pataljon), mis asub Tapal ja kuulub 1. jalaväebrigaadi koosseisu. Varem kandis väeosa õhutõrjedivisjoni nime ja kuulus Kirde kaitseringkonna koosseisu. thumb|Õhutõrjepataljoni embleem Õhutõrjepataljon on Eesti kaitseväe ainus õhutõrjeüksus. Kaitseväe õhutõrje kasutab oma ülesannete täitmiseks maapealsetesse relvasüsteemidesse kuuluvaid rakette ja kahureid. Lisaks kasutatakse ka radareid, mille abil antakse ülevaade õhuruumis toimuvast.
Embleem
thumb|Õhutõrjepataljoni lipp Õhutõrjepataljoni embleemil on kujutatud paremale vaatavat põhjakotka pead ja kolme noolt. Põhjakotkas sümboliseerib õhuruumi valitsejat ja valvurit ning kolm tervikuga ülespoole noolt kolme olulist komponenti: löögijõudu, -suunda ja -kiirust.
Lipp
Õhutõrjepataljoni lipp on õnnistatud ja antud õhutõrjedivisjonile Kaarli kirikus 1998. aasta 1. oktoobril.
Lipu esimese poole keskel on kujutatud õhutõrjepataljoni embleemi ning selle kohal on kiri "õhutõrjedivisjon" ja all "1. oktoober 1928". Lipp on sinist värvi. Lipu teine pool on kujundatud Eesti riigilipuna. Keskele on paigutud kuldne Eesti riigivapp. Vapi kohale on kirjutatud kuldsete tähtedega "Eesti kodu kaitseks". Vappi ümbritsevad kuni selle ülemise ääreni kaks kuldset tammeoksa.
Rinnamärk on üheklassiline ning asutatud õhutõrjepataljonis teenivate ja teeninud kaitseväelaste ühtsuse tunnuseks ning ühtekuuluvustunde tugevdamiseks. Märk on õhutõrjedivisjoni ajast. Kavand ja põhikiri on kinnitatud 11. novembril 2002.
Õhutõrjerelvastus
Kõige suurem piirang on relvade laskeulatus.
Õhutõrje raketikompleks MISTRAL
pisi|[[Mistral (raketisüsteem)|Mistral 54. suurtükiväepolgu veoauto platvormil]] Mistral (päritolumaa Prantsusmaa) on ülilühimaa õhutõrje inimjõul kantav (MANPAD) maa-õhk-tüüpi raketisüsteem, mille efektiivne laskekaugus on kuni 5 km (võimalik tabada ka kaugemal asuvaid sihtmärke, kuid distantsi suurenedes väheneb tabamistõenäosus). Raketi maksimaalne kiirus on üle 800 m/s ehk umbes 2,5 helikiirust.
Raketisüsteem on opereeritav veoauto kastist või meeskonna jõul transporditav soovitud asukohta. Mistrali raketti on võimalik välja lasta ka õlalt, kuid tavaliselt kasutatakse süsteemi raskuse ja võimsuse tõttu toena siiski kerget kolmjalga. Laskevalmis seadmine transpordi asendist võtab õppinud meeskonna korral aega alla kahe minuti. Pärast sihiku lukustamist ja lasu sooritamist suunas juhib rakett ennast ise sihtmärgini (nn lase-ja-unusta meetod), kasutades sihtmärgi poolt kiiratavat infrapunakiirgust (infrapunakiirguse kasutamine soojusjälje detekteerimisel lubab raketisüsteemi kasutada ka pimedas).
Mistrali eelisteks on suur tabamistõenäosus (93%), suur manööverdusvõime (üle 25G) ning kiire laskevalmis seadmine.
Eestis kasutatakse Mistral-MANPADi, mis on kantav ja opereeritav kas veoauto kastist või 2–3 inimese poolt. Saab kasutada iga ilmaga ja ka pimedas. Relva meeskonda kuulub neli inimest. Enamasti on MANPAD paigutataud veokitele Unimog. Seadmel on ka kolmjalg, mille abil on teda võimalik edukalt kasutada ka maismaal. Sihtimiseks kasutatakse infrapunasüsteemi.
Õhutõrjekahur ZU-23-2
pisi|[[ZU-23-2 kaitseväe paraadil]] pisi|[[ZU-23-2 Peterburis suurtükiväemuuseumis]] ZU-23-2 (hüüdnimega "Sergei", päritolumaa Venemaa) on 23 mm kaheraudne automaatne õhutõrjekahur, mille kaal on 950 kg, efektiivne laskekaugus 2,2 km ning laskekiirus 800–1000 lasku minutis. Kahur on transporditav järelveetavana või veoauto kastis. Sihtmärgi kauguse, kiiruse ja suunamisandmete korrigeerimiseks on relvale paigaldatud mehaaniline arvesti ZAP-23. ZU-23-2 arendati välja 1950. aastatel ning võeti Nõukogude Liidu kasutusse 1960. aastal. Kahuri eelisteks võib pidada suhtelist odavust, kerget opereerimist (kasutamiseks vajalikud kokku 5 persooni), suurt mobiilsust ja efektiivsust.
ZU-23-2 on kaheraudne järelveetav või veoauto kastis paiknev automaatne õhutõrjekahur. Relvale on paigaldatud mehaaniline arvesti ZAP-23, mille abil on võimalik korrigeerida sihtmärgi kaugust, kiirust ja suunamisandmeid.
Radar Giraffe AMB
pisi|Giraffe AMB radar Giraffe AMB (Agile Multi Beam, päritolumaa Rootsi) on mitmekiireline kolmedimensionaalne mobiilne tulejuhtimis- ja eelhoiatusradar, mille ülesandeks on avastada õhuruumist lennuvahendeid.. Radari töösagedus on 5,4–5,9 GHz ning andmete edastuskiirus üks skaneering sekundis. Stabiilne impulsi tihedus väldib halbades ilmaoludes signaali segamist. Lennuvahendite avastuskõrgus on kuni 20 km ning avastuskaugus kuni 100 km.
Lennuvahendite avastuskõrgus on kuni 20 km ja kaugus kuni 100 km.
Tulejuhtimisekeskus
Tulejuhtimiskeskuse ülesanne on hoiatada raketi- ja kahuriüksuseid ning osutada tule avamiseks kõige sobivamatele üksusele.
Koosseis
Pataljoni juhib pataljoniülem (kelleks on praegu kollonelleitnant Tanel Lelov), tema äraolekul aga staabiülem.
Pataljoni ülemad
Pataljoni ülemad alates 2009. aastast:
Pataljon koosneb staabist ja allüksustest. Viimase sekka kuuluvad tulejuhtimis- ja tagalapatarei, õhutõrjekahuripatarei, õhutõrjekool ja õhutõrjeraketipatarei.
Kaitseväe juhataja kehtestab staabi ja allüksuste ülesehituse ning pataljoni koosseisus olevate ameti- ja töökohtade arvu ning liigituse.
Vastavalt Õhutõrjepataljoni põhimäärusele on staabil ja allüksustel oma ülesanded. Näiteks staabi põhiülesanneteks on pataljoniülema tegevuse toetamine ja nõustamine; pataljoni luure- ja julgeolekualase tegevuse koordineerimine; staabi ja allüksuste välja- ja täiendusõppe korraldamine; allüksuste väljaõppetaseme ja lahinguvõime hindamine; pataljoni õppekogunemise, mobilisatsiooni ja sõjaaja tegevuse planeerimine ning korraldamine.
Tulejuhtimis- ja tagalapatarei põhiülesanneteks on: ajateenijate tulejuhtimisväljaõppe ja tagalaväljaõppe korraldamine; koostöös teiste väe- ja allüksustega õhutõrjeüksuste õppekogunemiste korraldamine; koostöös õhutõrjekooliga õhutõrjevõime hindamine ja arendus ning muudest õigusaktidest tulenevate või kõrgema ülema antud ülesannete täitmine.
Õhutõrjekooli põhiülesanded on: õhutõrje erialaõppe ettevalmistamine Kaitseväe Ühendatud Õppeasutustele; nooremallohvitseride kursuste ning reservväelaste õhutõrjeerialakursuse korraldamine; õhutõrjealase õppekirjanduse, õppemetoodiliste materjalide ja teiste õppevahendite koostamine; õhutõrje tegevuspõhimõtete ja protseduuride väljatöötamine ja arendamine; õhutõrjealane uurimus ja arendustöö ning jällegi muudest õigusaktidest tulenevate või kõrgema ülema antud ülesannete täitmine.
Väljaõpe
Õhutõrjepataljonis antakse õhutõrjealast väljaõpet:
Ajateenistus
Baasväljaõpe kestab kolm kuud, mille käigus antakse sõduritele baasoskused ja teadmised kaitseväe üldistel alustel.
Erialaväljaõppe käigus kasutatakse õhutõrjerelvastust. Õpitakse tegutsema õhutõrjerelva meeskondades ning harjutatakse õhutõrjerelva imitaatoritel. Peamisel õpetatakse õhutõrjepataljonis järgmisi erialasid:
Lisaks eelnevatele õpivad ajateenijad ka erinevaid õhuründevahendeid, milleks on lennukid ja kopterid. Sõdureid õpetatakse tegutsema patarei ja meeskonna rühma koosseisus. Koostööharjutustega ja õhusihtmärkide laskmisega lõpeb allüksuse väljaõpe.
Vähemalt kord aastast toimuvad reservõppekogunemised kuni kahe patarei suuruste üksustega. Nagu kordusõppustel ikka, tuletatakse meelde ajateenistuses läbitud teemasid ja mängitakse läbi sõjaaega.
Eesti õhutõrje tulevik
Ülilühimaa õhutõrjeraketisüsteem Mistral saabus Eesti kaitseväe relvastusse 2008. aastal ning sellealane väljaõpe on toimunud alates 2009. aastast. Kuna õhuruumi kontroll kaasaegses sõjapidamises omab olulist rolli ning mõjutab märkimisväärselt maapealset sõjategevust, on Eesti riigil plaanis käesoleval kümnendil muretseda omale võimalusel ka keskmaa õhutõrjesüsteem.
Heaks näiteks efektiivse ja kaasaegse õhutõrje mõjust on 2013. aasta novembris alguse saanud Ukraina kriis. Ukraina poolel oli vananenud ning mitte piisavalt arvukas õhutõrjetehnika ja -relvastus ning osaliselt puudulik väljaõpe, mis sundis nende õhuväge laskuma niivõrd madalale, et õhuvahendid jäid isegi separatistide raskekuulipildujate tuleulatusse. Seevastu separatistide poolel võeti järk-järgult kasutusse aina uuemaid õhutõrjesüsteeme ning taktikalisi meetmeid, mis andis neile tuntava ülekaalu õhuruumis.
Asutamine
Eestis moodustati õhukaitse suurtükiväegrupp 1. oktoobril 1928. Aastaks 1934 oli väljaõppe saanud 181 õhutõrje suurtükiväelast ja 117 õhutõrje kuulipildurit. Aastani 1938 hoiti käigus olemas olevat relvastust, mida aeg-ajalt täiendati. Hiljem saadi lisaks ka mõni moodne 37 mm kahur ja 13,2 mm kuulipilduja. Arengu kõrgpunkti koosseisu, valmisoleku kui ka tehnilise poole pealt saavutas õhukaitse 1940. aasta suveks. Relvastusse kuulusid 75 mm Kruppi kahurid Carl Zeissi tulejuhtimisseadmetega, 37 mm Rheimetall-Borsigi kahurid, 40 mm Boforsi kahurid ja Vene päritolu 76 mm kahurid. 1940ndatel seoses Nõukogude okupatsiooniga väeosa likvideeriti ja selle relvastus läks Punaarmee kasutusse.
Taasasutamine
Pataljon taasasutati 22. mail 1992 Üksiku Raadiotehnilise Õhukaitsepataljonina (ÜRÕP). Aastani 1996 oli peamiseks ülesandeks Nõukogude Liidu sõjaväe objektide ülevõtmine ja valvamine. 1996. aasta aprillis saadi Iisraeli relvaostuga väeossa esimesed 23 mm õhutõrjekahurid ZU-23-2 hüüdnimega Sergei. Aasta hiljem 1. mail 1997 nimetati üksus ümber õhutõrjedivisjoniks ja viidi 10. augustil üle maaväe koosseisu. Kuni 31. detsembrini 2003 paiknes enamik pataljonist Tallinnas Magasini tänaval, üks patarei aga Tapal.
2004. aastal kolis õhutõrjedivisjon täielikult üle Tapale. 1. juuli 2008 nimetati õhutõrjedivisjon ümber õhutõrjepataljoniks. Pataljon kuulub alates 1. augustist 2014 1. jalaväebrigaadi koosseisu. Varem, enne riigikaitse arengukava 2013–2022 struktuurireformi rakendumist kuulus pataljon Kirde kaitseringkonna koosseisu.
Schönau-Berzdorfi vald
Schönau-Berzdorf on vald Saksamaal Saksimaa Görlitzi kreisis.
Vallaosad
Schönau-Berzdorf, Neuberzdorf, Kiesdorf a.d. Eigen.
Diees
Diees kirjutatakse noodipea ette nii, et sama mõtteline horisontaalliin läbib nii noodipea kui ka dieesi keset.
Vaata ka
Etumerkki (musiikki)
Karl Teär
Karl Johannes Teär (1. aprill 1903 Vilsandi – 23. juuli 1945 Stockholm) oli eesti laevaehitaja ja meremees, kaugesõidukapten.
Ta oli muuhulgas kolmemastilise mootorpurjeka "Jaen Teär" ehitaja.
1942. aasta sügisest oli ta oma venna, Kuressaare lossihoovis kommunistide poolt mõrvatud kaugesõidukapten Julius Teäri (1889–1941) järel J. Teäri Eramerekooli juht Saaremaal.
5. ülemaailmsete vilsandlaste päevade raames 2001 avati Papissaare sadamas mälestuskivi tekstiga: "1881–1940 ehitati Papisaares 36 purjelaeva. Viimased olid mootorpurjekad Oskar 1937, Juhan 1938, Juuni 1940. Mälestusse jäävad kaptenid Jaen Teär, Julius Teär ja Karl Teär. Navigare necesse est".
Ta oli Jaan Teäri poeg, üheksas laps.
Mangaan
Mangaan on keemiline element järjenumbriga 25.
Tal on üks stabiilne isotoop massiarvuga 55.
Omadustelt on mangaan metall.
Normaaltingimustel on ta tihedus 7,47 g/cm3. Selle sulamistemperatuur on 1244 Celsiuse kraadi.
Levinumad oksüdatsiooniastmed on +2, +3, +4, +6 ja +7.
Alteratsioon
Alteratsioon on muusikas alusheli kõrgendamine või madaldamine.
Pankow
Pankow [p'anko] (saksa keeles [paŋkoː]) on Berliini kõige suurema elanike arvuga linnarajoon. See moodustati 2001. aasta haldusreformi käigus Prenzlauer Bergi ja Weißensee linnarajooni liitmisel.
Linnaosad
Pankow' rajoon koosneb 13 linnaosast:
Rajooni piires on elanikkond jaotunud väga ebaühtlaselt. Kaks kolmandikku elanikest elavad kolmes suuremas linnaosas: Prenzlauer Bergis, Pankow's ja Weißensees. Prenzlauer Berg on asustustiheduse poolest Berliini linnaosadest viies, samas kui Blankenfelde ja Stadtrandsiedlung Malchow on kaks kõige väiksema asustustihedusega linnaosa Berliinis. Kaks viimatinimetatud linnaosas moodustavad ligi viiendiku kogu rajooni pindalast, kuid neis elab vähem kui protsent rajooni elanikest. Neuköllni ja Kreuzbergi järel on Prenzlauer Berg Berliini suurima elanike arvuga linnaosa.
Alteratsioon
Alteratsiooni tulemus on altereeritud heli.
Alteratsiooni tähistamine
Alteratsiooni tähistatakse noodikirjas alteratsioonimärgi kirjutamisega noodi ette:
Alteratsiooni tähistamisel saksa süsteemis tähtnimetusega lisatakse alusheli
Laadiline alteratsioon
Laadiline alteratsioon on laadi kulgevate astmete muutmine, teisendamine (altereerimine), mille tõttu teravneb nende astmete tunglevus laadi püsivatesse astmetesse antud helistikust väljumata. Altereerida on võimalik ainult neid astmeid, mis asuvad püsivast astmest vähemalt tooni kaugusel.
Loomulikus mažooris on altereeritavad:
Loomulikus minooris on altereeritavad:
Võimalikud on veel VI astme kõrgendamine ja VII astme madaldamine. Minoori IV astme madaldamine asendatakse sageli III astme kõrgendamisega ja VII astme madaldamine VI astme kõrgendamisega. See on tingitud kromaatastmiku õigekirja reeglitest.
Meloodiline alteratsioon
Meloodiline alteratsioon on mitteakordihelide (tavaliselt abi- või läbiminevad helid) tunglevuse suundumine akordihelidesse ja kuulub enamasti harmoonia valdkonda.
Abiheliks ehk kõrvalheliks (kaunistusheliks) nimetatakse akordi tertsilisse struktuuri mittekuuluvat heli, mis ühendab akordihelisid nende kordumisel.
Läbiminevaks ehk täiteheliks nimetatakse heli, mis ühendab kaht akordiheli astmelisel liikumisel.
Modulatsiooniline alteratsioon
Modulatsioonilise alteratsiooni puhul tekib altereeritud astme kulgemisel üleminek uue helistiku püsivasse astmesse.
Pankow
Elanikkond
Regiooni elanikkonnast 50,5% moodustavad naised ja 49,5% mehed. Kogu linnaregiooni piires on välismaalaste osakaal 6,9%, kuid linnaosade kaupa erineb see näitaja märkimisväärselt.
Liiklus
pisi|Schönhauser Allee raudteejaam Pankow' rajooni teenindab metrooliin U2. Prenzlauer Bergi linnaosas asuvad Senefelderplatzi, Eberswalder Straße ja Schönhauser Allee metroojaamad ning Pankow' linnaosas Vinetastraße ja Pankow' metroojaamad. Schönhauser Allee ja Pankow' jaamad on lisaks sellele ka ümberistumisjaamad Berliini-siseselt sõitvatele S-Bahni rongidele.
Mohammed Mahakuttah Abdullah Kiram
pisi| Sulu Sultan Mohammed Mahakuttah Abdullah Kiram Mohammed Mahakuttah Abdullah Kiram oli Sulu sultan, kes valitses 1974–1986. Ta oli viimane Sulu sultan, keda ametlikult tunnistas Filipiinide valitsus.
Pankow
Liiklus
S-Bahni liinidest asub Pankow' rajoonis peaaegu kogu põhjapoolne osa idaringi ringraudteest (Storkower Straße, Landsberger Allee, Greifswalder Straße, Prenzlauer Allee ja Schönhauser Allee raudteejaamad). Berliin Mitte rajooni piiril asub Bornholmer Straße raudteejaam, mida läbivad linna lõunaosast tulevad rongid suunal Oranienburg/Henningsdorf ja Bernau. Reinickendorfi rajooni piiril on Wollankstraße, Schönholz und Wilhelmsruh jaamad.
Rajooni läbib Oranienburgi-suunaline Bundesstraße 96a maantee.
Mohammed Mahakuttah Abdullah Kiram
Ta oli Mohammed Esmail Kiram I (Sulu sultan aastatel 1950–1974) vanim poeg. pisi|Sulu Sultanite pärimisjärjekord Tema vanim poeg on Muedzul Lail Tan Kiram (sündinud 1966), kes krooniti isa sultaniks kroonimise päeval kaheksa-aastaselt kroonprintsiks.
Pankow
Vaatamisväärsused
pisi|Pankow' raekoda Olulisemad hooned Pankow' rajoonis on 20. sajandi algusest pärinev Pankow' raekoda ja Schönhauseni loss Niederschönhausenis. Pankow'd peetakse roheliseks linnaosaks, kus märkimist väärivad parkidest Bürgerpark ja Schlosspark.
Tähelepanuväärne on ka Schönhauser Allee ja Prenzlauer Allee vahelise ala kohvikute ning baaride piirkond.
Weißensee linnaosas asub Euroopa suurim juudi kalmistu.
Volodõmõr Lõtvõn
Volodõmõr Lõtvõn (ukraina Володимир Михайлович Литвин; sündinud 9. aprillil 1956) on Ukraina poliitik ja riigiametnik.
Ukraina poliitikas
Aastatel 1994–1999 oli ta president Leonid Kutšma abi ning aastatel 1999–2002 oli ta presidendi administratsiooni juht. Lõtvõn oli aastatel 2002–2006 ja 2008-2012 Ukraina ülemraada esimees.
Tema juhitaval Lõtvõni Blokil on Ülemraada 2007. aastal valitud koosseisus 20 kohta 450-st. 2006. aastal valitud Ülemraada valimistel ei ületanud see poliitjõud üllatuslikult valimiskünnist.
4. juulil 2012 teatas ta seoses vene keele ametlikku staatust suurendava riikliku keelepoliitika seaduse vastuvõtmisega parlamendis 3. juulil, et astub Ülemraada esimehe kohalt tagasi. Lõtvõn oli lootnud vastuolulise seaduse vastuvõtmist enne parlamendi suvepuhkust pidurdada, sest pidas seaduseelnõud Ukraina rahvuslikku ja riiklikku terviklikkust lõhestavaks.
Isiklikku
Varem tegutses poliitanalüütikuna Ukraina NSV Kommunistliku Partei keskkomitees.
Luiz Felipe Scolari
Scolari jalgpallurina kuulsaks ei saanud. Ta mängis Brasiilia meistriliiga klubides. Oma karjääri viimasel aastal 1981 tuli ta oma klubiga CSA Alagoase osariigi meistriks.
Volodõmõr Lõtvõn
Isiklikku
Ukraina Rahvusliku Teaduste Akadeemia korrespondentliige.
Luiz Felipe Scolari
Esimesed aastad treenerina
Treenerikarjääri alustas Scolari 1982 CSA-s. Kuni 2001. aastani juhendas ta Brasiilia, Kuveidi ja Jaapani klubisid.
Volodõmõr Lõtvõn
Isiklikku
Volodõmõr Lõtvõni vend Mõkola on olnud Ukraina Piirivalveteenistuse juht.
Volodõmõr Lõtvõn on Ukraina kangelane aastast 2004.
Luiz Felipe Scolari
Esimesed aastad treenerina
1987 tõstis ta Grêmio Foot-Ball Porto Alegrense Brasiilia meistriliigas Série A 5. kohale eelmise aasta 14. kohalt.
1988 jäi ta klubiga Goiás Esporte Clube Goiási osariigi meistrivõistlustel 2. kohale, mida peeti ebaõnnestumiseks, sest ajavahemikus 1971–2010 on klubi enam kui pooltel aastatel meistriks tulnud ja ainult 6 korda finaalist välja jäänud.
1990 tuli ta Kuveidi karikavõitjaks. Samal aastal oli ta Kuveidi jalgpallikoondise peatreener ja võitis Kuveidis peetud Pärsia lahe meistrivõistlused jalgpallis.
1991 tuli ta klubiga Criciúma Esporte Clube Santa Catarina osariigi meistriks ja ainsal korral klubi ajaloos Brasiilia karikavõistlused jalgpallis.
1993–1996: Grêmio
1993–1996 oli Scolari taas Grêmio peatreener. Vahepeal Brasiilia Série A-st välja kukkunud klubi tõstis ta 1996. aastaks Brasiilia meistriks – teist ja seni viimast korda Grêmio ajaloos. 1993, 1995 ja 1996 tuli klubi Rio Grande do Suli osariigi meistriks.
1994 võitis Grêmio Brasiilia karika, jõudis 1993 ja 1995 finaali ning 1996 poolfinaali, saades ainsaks klubiks Brasiilia karikavõistluste ajaloos, kes jõudnud 3 korda järjest finaali, samuti ainsaks, kes jõudnud 5 korda järjest poolfinaali.
1995 võitis Grêmio Libertadorese karika, alistades veerandfinaalis teise Brasiilia klubi Palmeirase kodus 5:0 (võõrsil kaotati pärast 1:5). Finaalis alistati Colombia klubi Atlético Nacional kodus 3:1 ja siis tehti võõrsil 1:1 viik. Kontinentidevahelist karikat ei suutnud Grêmio siiski võita, kaotades Tokios Amsterdami Ajaxile 0:0 lõppenud mängu järel penaltiseerias 3:4 (selle 3 esimest penaltit jäid realiseerimata ja 7 järgmist realiseeriti).
1996–1997: Jubiro Iwata
1997 tuli Scolari Jaapani klubiga Jubiro Iwata Jaapani meistriks (esimest korda) ja jõudis maa karikavõistlustel finaali.
1997–2000: Palmeiras
1997–2000 oli Scolari klubi Sociedade Esportiva Palmeiras peatreener.
1998 oli Palmeiras Brasiilia meistrivõistlustel 5. Kuid see-eest võitis ta Mercosuri karika. Alagrupis võitis Palmeiras kõik 6 kohtumist väravate vahega 16:3, veerandfinaalis alistas Boca Juniorsi Argentinast (kodus 3:1, võõrsil 1:1), poolfinaalis Asuncióni Olimpia Paraguayst (kodus 2:0, võõrsil 1:0) ja finaalis Cruzeiro (võõrsil 1:2, kodus 3:1). Samal aastal võitis Palmeiras ka Brasiilia karika, alistades poolfinaalis Santose (1:1 ja 2:2) ning finaalis Cruzeiro (0:1 ja 2:0).
1999 oli Palmeiras Brasiilia meistrivõistlustel 10. Brasiilia karikavõistluste veerandfinaalis alistas ta Flamengo (võõrsil 1:2, kodus 4:2), kuid kaotas poolfinaalis Botafogole (1:1, 1:1, penaltid 2:4). Samal aastal Mercosuri karikal jäi Palmeiras alagrupis Cruzeiro järel teiseks, kuid alistas sama klubi veerandfinaalis kodus 7:3 ja kaotas võõrsil 0:2. Poolfinaalis oli Palmeiras üle Argentina klubist San Lorenzost (võõrsil 0:1, kodus 3:0. Finaalis kaotas ta Flamengole (võõrsil 3:4, kodus 3:3, Flamengo lõi viigivärava 83. minutil). Samal aastal pälvis Palmeiras Libertadorese karika. Alagrupis jäi ta Corinthiansi järel teiseks, seejärel alistas tiitlikaitsja Vasco da Gama (kodus 1:1, võõrsil 4:2), veerandfinaalis Corinthiansi (kodus 2:0, võõrsil 0:2, penaltid 4:2), poolfinaalis River Plate Argentinast (võõrsil 0:1, kodus 3:0) ja finaalis Cali Deportivo (Colombia, võõrsil 0:1, kodus 2:1, penaltid 4:3, kusjuures Palmeiras jättis realiseerimata esimese penalti ja Deportivo kaks viimast). Tokios peetud mängus Kontinentidevahelisele karikale kaotas Palmeiras Manchester Unitedile 0:1.
2000 jõudis Palmeiras Brasiilia meistrivõistlustel veerandfinaali. Brasiilia karikavõistlustel jõudis ta sama kaugele ja kaotas veerandfinaalis São Paulole võõrsil 1:2 ja kodus 2:3. Kuid Mercosuri ja Libertadorese karikavõistlustel esines ta märksa edukamalt. Mercosuri karikavõistlustel jäi ta alagrupis Cruzeiro järel teiseks, kuid alistas sama klubi veerandfinaalis kodus 3:2 ja võõrsil 2:1, poolfinaalis Atlético Mineiro kodus 4:1 ja võõrsil 0:2 ning kaotas alles finaalis Vasco da Gamale (võõrsil 0:2, kodus 1:0). Libertadorese karikavõistlustel võitis ta alagrupi, siis Uruguay klubi Peñarol (0:2 ja 3:1, penaltid 3:2), veerandfinaalis Mehhiko klubi Guadalajara Atlase (2:0 ja 3:2) ning poolfinaalis Corinthiansi (3:4 ja 3:2, penaltid 5:4). Finaalis kaotas ta Boca Juniorsile pärast 2:2 ja 0:0 lõppenud mänge penaltitega 2:4.
2000–2001: Cruzeiro
Scolari juhendamise perioodil langes Cruzeiro Brasiilia meistrivõistlustel 2000. aasta pronksikohalt 2001. aastal 21. kohale, mis on klubi halvim koht pärast 1994. aastat. Karikavõistlustel ei osaletud.
2001–2002: Brasiilia jalgpallikoondis
2001. aastal sai temast Brasiilia jalgpallikoondise peatreener. 2002. aasta jalgpalli maailmameistrivõistlustel tuli Brasiilia koondis Scolari juhendamisel maailmameistriks.
2003–2008: Portugali jalgpallikoondis
Juba järgmisel aastal oli ta Portugali jalgpallikoondise peatreener. 2004. aasta EM-il pääses Portugal finaali, kuid kaotas seal Kreeka jalgpallikoondisele. 2006. aasta MM-il jõudis Portugal poolfinaali, kus tuli alla vanduda Prantsusmaa jalgpallikoondisele. 2008. aasta EM-il juhendas Scolari Portugali veerandfinaali. Sama aasta lõpus loobus ta Portugali juhendamisest.
2008–2009: Chelsea
2008 sai temast Chelsea FC peatreener. Oma sõnul võttis ta selle pakkumise vastu suuresti raha pärast, aga mitte ainult. Kehvade tulemuste tõttu vallandati ta juba poole aasta pärast.
Seejärel läks Scolari Usbekistani meistri FC Bunyodkori treeneriks. Temast sai kõige kallim jalgpallitreener; talle maksti 13 miljonit eurot aastas.
2018–2019: Palmeiras
2018. aasta juulis määrati ta taas Brasiilia kõrgliiga klubi Palmeirase peatreeneriks. See oli juba kolmas kord, kui ta Palmeirast juhendas (varem aastatel 1998–2000 ja 2010–2012). Tema juhendamisel tuli Palmeiras 2018. aastal kümnendat korda Brasiilia meistriks. Pärast seda, kui Scolari oli määratud Palmeirase peatreeneriks, võitis Palmeiras sel hooajal 23 allesjäänud Brasiilia kõrgliigast mängust koguni 17 ega kaotanud neist ühtegi. Scolari valiti hooaja lõppedes Brasiilia kõrgliiga hooaja parimaks peatreeneriks.
Ta vallandati Palmeirase peatreeneri kohalt 2019. aasta septembris pärast seda, kui klubi oli püsinud Brasiilia kõrgliigas võiduta seitse mängu järjest.
2020: Cruzeiro
2020. aasta oktoobris sai ta Brasiilia esiliigas mängiva Cruzeiro peatreeneriks. Cruzeirot oli ta varem juhendanud aastatel 2000–2001. Cruzeiro oli 2019. aastal langenud esmakordselt klubi ajaloos kõrgliigast välja ja paiknes 16 vooru järel Brasiilia esiliigas väljalangemistsoonis. Tema leping lõpetati 2021. aasta jaanuaris osapoolte kokkuleppel.
2021–: Grêmio
2021. aasta juulis alustas ta neljandat ametiaega Grêmio peatreenerina. Grêmio paiknes ajal, kui Scolari ametisse asus, Brasiilia kõrgliigas viimasel kohal.
Konrad I (Saare-Lääne piiskop)
Konrad I oli Saare-Lääne piiskop 1294 (või 1297)–1307.
1298 vallutasid ordu väed Saaremaa ja Haapsalu ning piirasid Lihulat, kus viibis piiskop. Konrad I saatis augustis 1299 Saksa ordule memorandumi, milles kirjeldas Saare-Lääne piiskopkonna olukorda. 1302 oli Saare-Lääne piiskopkonna ja Saksa ordu vahelises tülis vahendajaks Riia peapiiskop. 29. novembril 1304 sõlmis Konrad koos teiste Liivimaa maaisandatega liidulepingu Riia vastu.
Konrad I tõotas 23. märtsil 1306 koos Riia linnaga leppida kokku mõrvatud isiku asjus, mille osas saavutati 1. mail 1307 kokkulepe.
Prääsä
Prääsä on alev Venemaal Karjala Vabariigis, Prääsä rajooni keskus. 2002. aasta rahvaloenduse andmeil oli elanike arv 4269.
Braille kuvar
thumb|Braille kuvar Braille kuvar (inglise refreshable braille display) ehk Braille punktkirjaekraan on arvuti eriseade info jooksvaks väljastamiseks Braille kirjana.
Sündinud 9. juunil
''Siin loetletakse 9. juunil sündinud tuntud inimesi.
Braille kuvar
Reeglina väljastab korraga ühe tekstirea – umbes 40 märki. Kuvar koosneb lugemisribast ja juhtklahvidest. Lugemisreal väljastatakse tekst Braille kirjas (ehk punktkirjas ehk pimedate kirjas). Teksti väljastamisel tõusevad ühe märgi puhul vajalikud tihvtid. Üks märk koosneb üldjuhul kuuest kuni kaheksast punktist. Braille kuvarit saavad kasutada nägemispuudega inimesed, kes ei ole võimelised kasutama tavapärast monitori. Isik saab tunnetada lugemisreal olevaid märke sarnaselt paberilt Braille kirja lugemisega. Seadet saab kasutada koos kõnesüntesaatoriga või ilma.
Mehaaniline informatsioon
Värskendava punktkirjakuvari põhi integreerib puhast punktkirjaklaviatuuri. Sarnaselt Perkinsi Brailleriga (Braille kirjutusmasin) on kuvari sisendiks kaks paari nelja klahvilist paneeli mõlemal pool seadet. Seadme väljundiks on värskendatav punktkirjaekraan, mis koosneb elektromehaanilistest märkidest, millest igaühe puhul saab tõsta või langetada kaheksat ümara otsaga tihvti. Olemas on ka teisi variatsioone seadmest, mis kasutavad tavapärast QWERTY-klaviatuuri sisendi jaoks ja punktkirja tihvte väljundi jaoks. Samuti on olemas aga ka ainult sisend- ja väljundseadmeid.
Mehhanism, mis tõstab tihvte, kasutab piesoelektrilist efekti, mis tähendab, et tihvt paisub, kui rakendada sellele pinget. Piesoelektrilise efektiga kristall on ühendatud kangiga, mis omakorda tõstab tihvti kuvari pinnalt üles poole. Kuvari iga tihvti jaoks peab olema oma kristall, ehk kuus kuni kaheksa kristalli iga märgi kohta. Selliseid kuvareid on keeruline toota, lisaks peab seade vastu pidama iga päevasele kasutamisele, mis tähendab, et kuvarid on kalli hinnaga. Enamus kuvareid koosnevad 40- või 80-märgilisest reast. Kuvarid koos klaviatuuriga, mis on mõeldud kaasas kandmiseks ja märkmete tegemiseks, võivad koosneda ka 18–40-märgilisest reast. Mõnel mudelil tähistatakse kursori asukohta punktide vibreerimisega ja mõnel mudelil on iga lahtriga seotud lüliti, mis liigutab kursori otse vajalikku lahtrisse.
Tarkvara
Tarkvara, mis kontrollib kuvarit, kutsutakse ekraanilugeriks. See tarkvara kogub vajaliku informatsiooni ekraanilt operatsioonisüsteemi abil. Seejärel muudetakse saadud informatsioon Braille märkideks ning saadetakse edasi kuvarile, mis märgid väljastab lugemisreal.
Ekraanilugerid, mida kasutatakse graafiliste operatsioonisüsteemide puhul, on eriti keerulised. Seda põhjusel, et graafilised elemendid, näiteks aknad, vahelehed või liugurid, on vaja interpreteerida ja tõlgendada teksti vormi. Tänapäevastel operatsioonisüsteemidel on tavaliselt olemas API, mis aitab ekraanilugeritel vajalikku teavet kätte saada. Sellised rakendustarkvara liidesed on näiteks kasutajaliidese automatiseerimine (UIA) Microsoft Windowsi jaoks, VoiceOver macOS-i ja iOS-i jaoks ning AT-SPI GNOME-i jaoks.
Pöörleva rattaga punktkirjaekraan
Pöörleva rattaga Braille kuvar töötati välja 2000. aastal Riikliku Standardi- ja Tehnoloogiainstituudi poolt (NIST – National Institute of Standards and Technology). Teine sarnane seade töötati välja Belgia Leuveni Ülikoolis. Sellise kuvari puhul on asetatud Braille punktid pöörleva ratta servale. Inimene, kes seadet kasutab, saab pidevalt lugeda hoides oma sõrme ühe koha peal, samal ajal kui ratas pöörleb valitud kiirusel. Punktkirja täpid on seatud rattale lihtsas skaneerimise stiilis, kuna rattal olevad punktid pöörlevad mööda statsionaarsest aktuaartorist ehk täiturist, mis määrab Braille märgid. Selle tulemusena väheneb oluliselt tootmise keerukus. Pöörleva rattaga punktkirjaekraanid peaksid seetõttu reaalses tootmises olema odavamad kui traditsioonilised Braille kuvarid.
BrailleNote
BrailleNote on seade, mis on välja töötatud HumanWare’i poolt märkmete tegemiseks nägemispuudega inimestele. BrailleNote'is on koos Braille klaviatuur, Braille kuvar ja ekraaniluger. Sarnane seadeldis on ka VoiceNote, millel aga punktkirja kuvarit ei ole. BrailleNote GPS on BrailleNote seade, koos välise GPS-mooduliga. BrailleNote seadme seeria sai alguse aastal 2000, olles sel ajal esimene taoline seade.
Braille e-raamat
Braille e-raamat on värskendatav punktkirja kuvar, mis kasutab ekraanil punktkirjapunktide tõstmiseks elektroaktiivseid polümeere või kuumutatud vaha, mitte mehaanilisi tihvte. Kuigi need pole oma olemuselt kallid, ei ole need väikese tootmismahu tõttu osutunud ökonoomseks. Punktkirjaraamatud kirjutati algselt paberil, 1951. aastal leiutatud Perkinsi Brailleri kirjutusmasinaga, mida täiustati 2008. aastal, teine viis punktkirjaraamatute tootmiseks oli punktkirjaprinterid või reljeefid.
2016. aastal leiutasid kuus Massachusettsi Tehnoloogiainstituudi (MIT) naisüliõpilast prototüüpseadme, mis võimaldab paberil olevat teksti tõlkida reaalajas punktkirjaks. Kaasaskantav seade tõlgib paberil (näiteks raamatus) olevat teksti sisemise kaamera ja Braille kuvari abil. See seade ei ole veel müügil ning vajab veel uuringuid, kuid saaks olla tulevikus alternatiiv Braille e-raamatule ja võimaldada nägemispuudega isikutel lugeda tavapäraseid raamatuid reaalajas.
Ajalugu
Aastal 1982 tootis Telesensory esimese Ameerika Ühendriikides saada oleva VersaBraille kuvari.
PulseData International ja HumanWa andsid aastal 2000. välja BrailleNote'i märkmetegijate sarja, millel on punktkirja- ja QWERTY-klaviatuurid ning sünteesitud kõne ja värskendatav punktkirjaekraan. 2005. aastal andis HumanWare välja BrailleNote'i sarja teise põlvkonna, mPoweri seeria.
Papenmeier andis 2001. aastal välja oma Elba märkmekirjutaja, esimese Linuxi-põhise märkmekirjutaja, millel on punktkirja- ja QWERTY-klaviatuur ning värskendatav punktkirjaekraan.
Freedom Scientific alustas 2003. aastal oma Windowsi-põhise PAC Mate märkmiku tarnimist. Seade oli saadaval punktkirjaklaviatuuri ja QWERTY-klaviatuuriga (ilma värskendatava punktkirjaekraanita). Selle seadme versioonid 20- ja 40-lahtrilise punktkirjaekraaniga ilmusid 2003. aasta lõpus. PAC Mate Omni, teise põlvkonna PAC Mate märkmikud, ilmusid 2007. aastal. Alva Mobile Phone Organizer tuli 2003. aastal turule, mis oli esimene ja ainus mobiiltelefonide ja märkmike hübriid. Toimides kui mobiiltelefon ja isiklik korraldaja, mis pakkus 20-lahtrit punktkirjaekraani, punktkirjaklaviatuuri ja kõnesüntesaatorit.
NFB konverentsil 2004. aastal andis HumanWare välja BrailleNote PK, mis oli USA väikseim saadaolev märkmik, millel on 18-lahtriline värskendatav punktkirjaekraan ja kõnesüntesaator. HumanWare, varasem PulseData, tõi 2004. aastal turule Brailliant 20 ja 40, esimesed värskendatavad Bluetoothiga punktkirjaekraanid. G. W. Micro kuulutas 2006. aastal välja oma esimese märkmiku Braille Sense'i, millel on värskendatav punktkiri, sünteesitud kõneväljund ja punktkirja klaviatuur. BrailleSense'il on LCD-aken, MP3-mängija, DAISY-mängija ja välise monitori tugi. 2008. aastal G.W. Micro täiustas Braille Sense'i, et millest sai Braille Sense +. Märkmetegijate ritta lisandus ka Voice Sense.
Hermann I (Saare-Lääne piiskop)
Hermann I de Bekeshoevede (ka Buxhoeveden, 1230–1285) oli Saare-Lääne piiskop 1262–1285.
Hermann pärines Buxhoevedenide suguvõsast. Hiljem on Saare-Lääne piiskoppidest pärinenud sellest suguvõsast Reinhold von Buxhoeveden.
Piiskop Hermann pühitseti ametisse 20. augustil 1262 Lübeckis. Tema ajal hävitati 2. veebruaril 1263 Vana-Pärnu.
Suhted orduga
1262 loovutas Hermann Saksa ordule patronaadiõiguse Kihelkonna kihelkonna (Kiligund) üle.
Suhted Lübeckiga
Ta teavitas 1283 Lübecki raadi Tallinna kloostriga seotud legaadi asjus.
Koormiste kinnitamine
1284 uuendas ja kinnitas Hermann oma eelkäijate statuudi piiskopkonna mandriosas kümnise ja andamite kogumisel taasristitud talupoegadelt.
Kaupmeestele privileegide andmine
Hermann kinnitas 21. augustil 1262 Saare-Lääne piiskopkonnas kaupmeeste privileegid. 1277 taotles ta koos Riia peapiiskopi ja Tartu piiskopiga Läänemerel kauplevatelt kaupmeestelt aktiivsemat kauplemist Eestimaal ja Liivimaal.
29. märtsil 1277 andis ta koos Riia peapiiskopi Johannes I von Luneni ja Liivi ordu maameistri Ernst von Ratzeburgiga kaupmeestele privileege. Kaupmeestele lubati vabadusi tollimaksust ja rannaõigusest, samuti sadamate, karjamaade ja rannariba kasutamist, puude võtmist kütteks ja laevaparanduseks ning õigust sõltumatu kohtupidamise osas. Ta tänas 4. veebruaril 1278 koos Riia peapiiskopi ja Tartu piiskopiga Läänemerel kauplevaid kaupmehi nende poolt antud lubaduse eest venelastega kauplemisel.
Viibimine Liivimaal
Hermann I viibis septembris 1262 ja 31. juulil 1283 Lihulas ning 1284 Haapsalus.
Bemoll
Bemoll on madaldusmärk, mis madaldab heli pooltooni võrra.
Bemoll kirjutatakse noodipea ette, "paunaga" noodipea poole, nii et sama mõtteline horisontaalliin läbib nii noodipea kui ka bemolli "pauna" keset.
Vaata ka
Béčko (hudba) Etumerkki (musiikki)
Pastrėvysi vald
Pastrėvysi vald (leedu keeles Pastrėvio seniūnija) on 2. järgu haldusüksus (vald) Leedus Elektrėnai omavalitsuse territooriumil.
Valla pindala on 56 km². 2011. aasta seisuga elas seal 664 inimest. Valla keskus on Pastrėvysi küla. Vallamaja asub aadressil Mokyklos g. 15, vallavanem on Arūnas Kanapeckas.
pisi|Vallamaja, raamatukogu, postkontor pisi|Belezai kalmistu pisi|Nabaraučizna järv
Lisaks küladele on vallas ka mõned huutorid
Braille noodikiri
Braille noodikiri on Louis Braille poolt 1828. aastal pimedate jaoks loodud viis muusikat kirja panna.
Nüüdseks on see noodikiri kasutusel kogu maailmas. Tema väljatöötatud noodikirjas on võimalik märkida nii noote, oktaveid, harmoonia- kui ka muid sümboleid.
Vandalism
Vandalism (ladinakeelsest germaani hõimu nimest vandali 'vandaalid') on kultuuriväärtuste hävitamine.
Kultuuri‑ või muude varade hävitaja, lõhkuja on vandaal.
Nimetus "vandalism" viitab aastale 455, mil vandaalid hõivasid Rooma ja rüüstasid linna 14 päeva, hävitades ka hulgaliselt kultuuriväärtusi.
1483
1483. aasta
Harry Truman
Harry S. Truman (8. mai 1884 – 26. detsember 1972) oli Ameerika Ühendriikide 34. asepresident (20. jaanuar – 12. aprill 1945) ja 33. president (1945–1953).
Nimi
Nimi "Harry" pandi Harry S. Trumanile onu Harrisoni auks. Keskmiseks nimeks sai vanemate kompromissina initsiaal "S.", sest nad ei suutnud kokku leppida, kas panna lapsele keskmine nimi isa- või emapoolse vanaisa järgi.
Lapsepõlv ja noorus
Truman sündis 8. mail 1884 Lamaris Missouri osariigis John Anderson Trumani ja Martha Ellen Young Trumani vanima pojana. Tema vend John Vivian (1886–1965) sündis kaks aastat ja õde Mary Jane Truman (1889–1978) viis aastat hiljem.
Harry isa John oli farmer ning tegeles eluskarja müügiga. Trumani pere elas mõnda aega Lamaris, siis koliti Harrisonville'i lähedale farmi ja 1887. aastal tagasi Trumani vanaisale Solomon Youngile kuulunud 600 aakri suurusse farmi Grandview's. Kui Truman sai kuueaastaseks, kolis perekond Independence'isse, et Harry saaks hakata käima presbüterlikus pühapäevakoolis. Tavakooli läks ta kaheksa aasta vanuselt.
Võtmemärk
pisi|Võtmemärgid (H-duur või gis-moll)
Harry Truman
Lapsepõlv ja noorus
1901 lõpetas Truman Independence'i keskkooli ning astus Kansas City ärikooli, Spaldingi kommertskolledžisse (inglise keeles Spalding's Commercial College), kus ta õppis ühe aasta jooksul raamatupidamist, kiir- ja masinakirja. Et Trumani isa oli viljaturul spekuleerides pere majanduslikult laostanud, siis ei saanud ta poega ülikooli saata. Rahapuuduse tõttu pidi Truman tööle minema, esialgu tegi ta juhutöid, kuid sai peagi tööd pangaametnikuna. Truman on 2019. aasta seisuga viimane president, kes ei ole omandanud ülikoolikraadi.
1906. aastal naasis Truman Grandview'sse ja töötas seal 1917. aastani. Hiljem pidas ta seda eluperioodi väga oluliseks, sest üksildase farmitöö ajal sai ta maailma asjad enda jaoks selgeks mõelda. 9. veebruaril 1909 sai Trumanist Fultoni linnas Missouri osariigis vabamüürlane.
Võtmemärk
Võtmemärgid asuvad noodirea alguses noodivõtme järel ning need altereerivad kõiki vastavaid noote kõigis oktavites läbi kogu heliteose. Võtmemärkide (dieeside või bemollide) arv näitab ühtlasi ka heliteose helistikku või paralleelhelistikku. Võtmemärkide järjekord vastab kvindiringile.
Võtmemärgid ilmuvad kindlas järjekorras: Reegel mažooris ehk duuris:
Harry Truman
Lapsepõlv ja noorus
Sel perioodil kurameeris Truman ka oma tulevase abikaasa Bess Wallace'iga, kellele ta tegi 1911. aastal kirja teel esimest korda abieluettepaneku. Wallace lükkas sel korral ettepaneku tagasi, kuid Trumanit see ei heidutanud ning ta jätkas sihipärast kurameerimist: nad olid kirjavahetuses ning kohtusid aeg-ajalt. 1913. aastal kihlusid nad salaja. Kui Truman astus 1917. aastal sõjaväkke, et Esimesse maailmasõtta minna, arvas Wallace, et nad peaksid abielluma. Seekord keeldus Truman ning tegi ettepaneku oodata abiellumisega, kuni ta sõjast tervena tagasi tuleb. Harry S. Truman ja Bess Wallace (täisnimega Elizabeth Virginia Wallace) abiellusid 28. juunil 1919. 17. veebruaril 1924 sündis nende ainus laps Mary Margaret Truman.
Esimene maailmasõda
1917. aasta aprillis ühinesid ka Ameerika Ühendriigid maailmasõjaga ning nüüdseks 33aastane Truman astus taas Missouri rahvuskaardi liikmeks. Aastatel 1905–1911 oli ta juba olnud Kansas City suurtükipatarei B, Missouri 2. suurtükiväepataljoni liige. Kuna Trumani nägemisteravus oli erakordselt halb, pidi ta mõlemal korral vaeva nägema, et sõjaväe üldfüüsilisest testist läbi saada, näiteks 1905. aastal õppis ta silmakontrolli tabeli pähe.
1918. aasta juulis edutati Truman ohvitseriks ja temast sai Prantsusmaal paikneva suurtükiväerügemendi komandör. See üksus, Battery D 129, mis kuulus 60. väliarmee 35. brigaadi ratsaväedivisjoni, oli kurikuulus distsipliiniprobleemide poolest. Esialgu oli Truman meeste hulgas ebapopulaarne, sest tema eesmärk oli kord majja saada. Kuigi mehed töötasid talle vastu, oli Truman sihikindel ning andis sõna, et toetab oma kapraleid ja seersante kõiges, kui nad peavad distsipliinist kinni, vastasel juhul lubas ta nad tagasi reameheks saata. Truman tõestas oma liidriomadusi ühel ööl Vogeeside mäestikus, kui üksus langes sakslaste äkkrünnaku alla. Kui paanikas sõdurid hakkasid laiali jooksma, käskis Truman neil vänget sõimu kasutades otsekohe oma positsioonidele tagasi minna. "Santa Fe raudteel töö käigus" õpitud sõim rabas sõdureid sedavõrd, et nad kuuletusid ja Truman juhtis nad edukalt löögi alt ära. Kapten Trumani juhtimise all võideldes ei kaotanud väeosa mitte ühtegi meest. Hiljem edutati Truman koloneliks. Sõjaväeteenistus tõi esile Trumani liidriomadused ning pani aluse tema hilisemale poliitilisele karjäärile Missouris.
Teine maailmasõda
Septembris 1940 valiti Truman Missouri vabamüürlaste suurlooži suurmeistriks. Sama aasta novembris võitis ta valimistel Kansas City senaator Manvel H. Davist rohkem kui 40 000 häälega ja säilitas oma positsiooni senatis. Truman väitis hiljem, et talle tõi valimisvõidu positsioon vabamüürlaste seas.
Senaator Truman ei pooldanud ei Natsi-Saksamaad ega kommunistlikku Venemaad. 23. juunil 1941 ütles Truman välja, mida tema arvab Saksamaa ja Nõukogude Liidu vahelisest sõjast: "Kui me näeme, et võit kaldub Saksamaa poole, siis tuleb meil aidata Venemaad, kui aga Venemaa poole, siis tuleb meil aidata Saksamaad, ja las nad tapavad võimalikult rohkem, kuigi ma ei taha mitte mingil tingimusel, et Hitler võidaks."
Augustis 1945 andis samal aastal Ameerika Ühendriikide presidendiks saanud Truman käsu heita Jaapanile kaks tuumapommi. Esimene neist lõhkes Hiroshimas 6. augustil 1945. Kohe hukkus vähemalt 70 000 inimest, hiljem suri veel üle 200 000 inimese kiiritustõppe. Teine pomm lõhkes 9. augustil Nagasakis. Kohe sai surma üle 30 000 inimese, veel 140 000 inimest suri saadud haavadesse ja kiiritushaigusse. Truman kirjutas selle kohta hiljem: "Ma teadsin, mida ma tegin, kui ma sõja peatasin... Ma ei tunne kahetsust ja samas olukorras teeksin sedasama jälle."
Presidendina (1945–1953)
20. jaanuaril 1945 sai Harry S. Trumanist Franklin Delano Roosevelti asepresident. 12. aprillil president Roosevelt suri ja Trumanist sai uus Ameerika Ühendriikide president.
Truman tuli võimule keerulises olukorras, Teise maailmasõja ajal veel enne Hitleri alistamist. Trumani populaarsus oli kõrge, sest peagi pärast tema võimuletulekut õnnestus liitlastel Saksamaa vastupanu murda. Trumani 61. sünnipäeval, 8. mail 1945 lõppes maailmasõda Euroopas.
Augustis 1945 andis Truman käsu heita Jaapanile kaks tuumapommi. Esimene neist lõhkes 6. augustil Hiroshimas ja teine 9. augustil Nagasakis. See lõpetas Teise maailmasõja.